_:nf23ecb84786f45a3a4b8be1e768aa1f3xb0
<http://schema.org/articleBody>
"\nМинистерският съвет реши на днешното си редовно заседание да предложи на президента на Република България да издаде указ за&nbsp;награждаване на Пенчо Пенчев Линов с орден ,,Стара планина“ първа степен за изключително големи му заслуги в областта на културата, и изкуството.Предложението е на Министерството на културата.Пенчо Пенчев Линов, известен с псевдонима си Пелин Пелинов, е писател, театрален специалист, юрист, драматург на Народния театър „Иван Вазов“, председател на Творческия фонд на СБП и главен редактор на в. „Земеделско знаме“. Един от основателите на театър „Сълза и смях“.Основател на фондация „Пелин Пелинов“, която на 5 години връчва награда за най-­добър български роман.През 2017 г. за изключителен принос към българската култура Пелин Пелинов е награден от министъра на културата с почетен знак „Златен век- огърлие“.Връчването на държавната награда, орден „Стара планина“ първа степен на Пенчо Пенчев Линов за изключително големи му заслуги в областта на културата и изкуството, е израз на висока чест и уважение към неговите изключителни заслуги за развитието на българската литература и театър.Пелин Пелинов е завършил през 1954 г. Плевенската мъжка гимназия с пълно отличие. През 1959 г. завършва Юридическия факултет на Софийския университет, а през 1965-а - ВИТИЗ „Кръстьо Сарафов“. Работи като юрисконсулт и театрален специалист.Автор е на документално-историческите романи „През пепелищата“ (1997), „Независима България“ (2002), „Напред, на нож!“ (2005). Пелинов пише 30 театрални пиеси, между които „Горещо лято“, „Ивайло или нощта на късите ножове“, „Геройският знак“. Автор е на телевизионните поредици „Освобождението“, “Съединението“, „Процесът Стамболийски“.Венец на романното му творчество е пенталогията \"Възход и падение\", посветена на войните за национално обединение от началото на 20-и век. Той я написа в родното си село Върбица,&nbsp;където се върна преди 20 години, специално за да твори на тишина, далеч от градския шум и суета.Пелин Пелинов е удостоен с Годишна литературна награда на Съюза на българските писатели за цялостно творчество. През 2012 г. стана&nbsp;носител на наградата за хуманитаристика на името на акад. Юрдан Трифонов, която се връчва от Съюза на учените – клон Плевен и Община Плевен. Награждаван е също от&nbsp;Министерството на образованието и Министерството на отбраната.Почетен гражданин е на Плевен.Екипът на posredniknews поздравява Пелин Пелинов за поредното голямо признание.\n"
<https://posredniknews.com/2021/07/28/%D0%BF%D0%B5%D0%BB%D0%B8%D0%BD-%D0%BF%D0%B5%D0%BB%D0%B8%D0%BD%D0%BE%D0%B2-%D0%BF%D1%80%D0%B5%D0%B4%D0%BB%D0%BE%D0%B6%D0%B5%D0%BD-%D0%B7%D0%B0-%D0%BE%D1%80%D0%B4%D0%B5%D0%BD-%D1%81%D1%82%D0%B0%D1%80/>